
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 
Ηλεκτρονική διεύθυνση: www.pomens.gr – facebook ΠΟΜΕΝΣ 
Email: info@pomens.gr
Αθήνα, 16 Μαρτίου 2019
ΠΡΟΣ:
Υπουργό Εθνικής Άμυνας κ. Ευάγγελο Αποστολάκη
Αναπληρωτή Υπουργό  Εθνικής Άμυνας κ. Πάνο Ρήγα
ΕΓΑ/ΓΕΕΘΑ - ΕΓΑ/ΓΕΣ - ΕΓΑ/ΓΕΝ - ΕΓΑ/ΓΕΑ

ΚΟΙΝ :
Διευθυντή Στρατιωτικού Γραφείου κ. ΥΕΘΑ - ΑΝΥΕΘΑ                    
             
Νομικό Σύμβουλο κ. ΥΕΘΑ - ΑΝΥΕΘΑ

             
Στρατιωτικοί συντάκτες
	ΘΕΜΑ:
	Χορήγηση Εορταστικής Άδειας Πάσχα 2019


	ΣΧΕΤ :
	Έγγραφο της Ε.Σ.ΠΕ.Ε. Ρόδου  με αριθμ.πρωτ.:131 /42Φ.ΔΣ/2019
	


Αξιότιμοι κ.κ. Υπουργοί, Αξιότιμοι κ.κ. Αρχηγοί,
1. Από το 2005 έχει καθιερωθεί, η χορήγηση ειδικής εορταστικής άδειας, προς το Στρατιωτικό και πολιτικό προσωπικό των Ενόπλων Δυνάμεων, κατά τις Άγιες ημέρες του Πάσχα.
2. Παράλληλα την ίδια περίοδο, πολλοί συνάδελφοι μας και ιδιαίτερα όσοι εξ αυτών υπηρετούν σε παραμεθόριες περιοχές και νησιά, αντιμετωπίζουν μεγάλη δυσκολία στην αναζήτηση οικονομικού εισιτηρίου, προκειμένου να ταξιδέψουν στην γενέτειρα τους, για να παρευρεθούν τις ημέρες των εορτών, δίπλα στις οικογένειες τους.
3. Η αδυναμία έγκαιρου προγραμματισμού της συγκεκριμένης άδειας, λόγω της έκδοσης της διαταγής σε χρόνο κοντά στην περίοδο του Πάσχα, καθιστά πολύ δύσκολη έως αδύνατη την εξεύρεση και προκράτηση οικονομικών εισιτηρίων, με αποτέλεσμα την περαιτέρω επιβάρυνση του ατομικού και οικογενειακού προϋπολογισμού των συναδέλφων μας.

Αξιότιμοι κ.κ. Υπουργοί, Αξιότιμοι κ.κ. Αρχηγοί,
4. Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.) κατόπιν σχετικού εγγράφου της Ένωσης Στρατιωτικών Περιφερειακής Ενότητας Ρόδου (Ε.Σ.ΠΕ.Ε.Ρ.), παρακαλεί όπως εξετάσετε την δυνατότητα επίσπευσης έκδοσης, της διαταγής χορήγησης, της ειδικής εορταστικής άδειας, για την περίοδο του Πάσχα προκειμένου τα στελέχη των Ενόπλων Δυνάμεων να προβούν στην έγκαιρη εξεύρεση οικονομικών εισιτηρίων, με το μέσο μεταφοράς της επιλογής τους.
5. Χειριστής θέματος, Αντιπρόεδρος Μέριμνας Προσωπικού: Νικόλαος Παναγιωτίδης τηλ. 6983503377, email: pomens.merimna.prosopikou@gmail.com 
Για το Διοικητικό Συμβούλιο

